CELEX: 32013R0278
Language: hr
Date: 2013-03-19 00:00:00
Title: Provedbena uredba Komisije (EU) br. 278/2013 od 19. ožujka 2013. o razvrstavanju određene robe u kombiniranu nomenklaturu

02/Sv. 024
            
            
               HR
            
            
               Službeni list Europske unije
            
            
               91
            
         32013R0278
   
               L 084/13
            
            
               SLUŽBENI LIST EUROPSKE UNIJE
            
            
               19.03.2013.
            
         
      PROVEDBENA UREDBA KOMISIJE (EU) br. 278/2013
   od 19. ožujka 2013.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe navedene u Prilogu ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na bilo koju drugu nomenklaturu koja se u cijelosti ili djelomično temelji na kombiniranoj nomenklaturi ili kojom se uvodi daljnja podjela iste, te koja je uspostavljena posebnim propisima Unije radi primjene tarifnih ili drugih mjera koje se odnose na trgovinu robom.
            
         
               (3)
            
            
               U skladu s navedenim Općim pravilima, robu navedenu u stupcu 1 tablice iz Priloga na temelju obrazloženja iz stupca 3 navedene tablice treba razvrstati u odgovarajuće oznake KN navedene u stupcu 2.
            
         
               (4)
            
            
               Primjereno je da se sukladno članku 12. stavku 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik u razdoblju od tri mjeseca može nastaviti pozivati na obvezujuće tarifne informacije o razvrstavanju robe u kombiniranu nomenklaturu koje su izdala carinska tijela država članica, a koje nisu u skladu s ovom Uredbom.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba opisana u stupcu 1 tablice iz Priloga razvrstava se u kombiniranu nomenklaturu pod oznaku KN navedenu u stupcu 2 tablice.
   Članak 2.
   Obvezujuće tarifne informacije koje su izdala carinska tijela država članica, a koje nisu u skladu s ovom Uredbom, mogu se na temelju članka 12. stavka 6. Uredbe (EEZ) br. 2913/92 nastaviti koristiti u razdoblju od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. ožujka 2013.
      
         
            Za Komisiju, u ime predsjednika,
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Obrazloženje
            
         
               (1)
            
            
               (2)
            
            
               (3)
            
         
               Limenka mjera oko 33 × 10 × 10 cm, izrađena od metalnih listova, debljine oko 0,2 mm.
               Na vanjskoj strani limenke nalaze se logotip i naziv marke.
               U limenci se nalazi plastični uložak koji se lako vadi, posebno oblikovan za prihvat boce.
               Limenka je namijenjena da se rabi kao pakiranje za bocu vina.
               Limenka se podnosi bez boce.
            
            
               7326 90 98
            
            
               Proizvod se razvrstava u skladu s Općim pravilima 1. i 6. za tumačenje kombinirane nomenklature i tekstom oznaka KN 7326, 7326 90 i 7326 90 98.
               S obzirom na njegova obilježja, proizvod je metalna kutija za poklone s uloškom koji se može izvaditi. Tarifni broj 4202 obuhvaća različite proizvode prikladne za dugotrajnu uporabu (kao što su futrole za dalekozore, futrole za glazbala, futrole za puške, futrole za pištolje i slični spremnici), posebno oblikovane ili uređene za spremanje posebnih alata sa ili bez pribora. Proizvod nije sličan futrolama i spremnicima iz tarifnog broja 4202 (vidjeti također Napomene s objašnjenjem HS uz tarifni broj 4202). Stoga se ne može razvrstati u tarifni broj 4202 kao futrole i slični spremnici.
               Također se ne može razvrstati u tarifni broj 7310 kao limenke ili slični spremnici, budući da proizvod nije veći spremnik koji se rabi u trgovinskom prometu za prijevoz i pakiranje proizvoda niti je manji spremnik koji se uglavnom rabi kao prodajna ambalaža za maslac, pivo, kekse itd. Tarifni broj 7310 obuhvaća proizvode koji se rabe kao spremnici u prijevozu i prodaji robe, dok je ovaj proizvod kutija za poklone koja sadrži bocu i poboljšava njezin izgled, dok sama boca sadrži tekućinu (vidjeti također Napomene s objašnjenjem HS uz tarifni broj 7310).
               Proizvod se također ne može razvrstati u tarifni broj 7232 kao stolni, kuhinjski ili ostali kućanski proizvodi budući da se proizvod ne rabi u kuhinji, za stolom ili u druge svrhe u kućanstvu, već je metalna kutija za poklone ograničene uporabe (vidjeti također Napomene s objašnjenjem HS uz tarifni broj 7232).
               Stoga se razvrstava kao ostali proizvodi od željeza ili čelika s oznakom KN 7326 90 98.